Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 705/11/6613	Žiar nad Hronom, 23.2.2012
EEČ : 2-52-28-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov účinného do 01. 01. 2006.

Rozhodol: 	prokurátorka Okresnej prokuratúry Žiar nad Hronom
Rozhodnutie:
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Dňa 25. 10. 2001 ako konateľ XXXXX XXXXX, uzatvoril zmluvu o budúcej zmluve o poskytnutí agentúrnych služieb s XXXXX, nar. XXXXX kde na základe tejto  zmluvy mala byť XXXXX vyplatená odmena z uzatvorených zmluvných poistení na osobné motorové vozidlá vo výške 10% za každú zmluvu, pričom z celkom uzatvorených 49  zmlúv v hodnote 141.516,- Sk (4.697,47 €) mu do súčasnej doby nebolo úmyselne vyplatených 14.151,- Sk (469,73 €), čím uvedeným konaním spôsobil XXXXX, XXXXX XXXXX,  škodu vo výške 469,73 €.
Právna veta:
lebo je trestné stíhanie neprípustné podľa § 9 odsek 1 písmeno a) Trestného poriadku, nakoľko je premlčané.
Odôvodnenie:
	Poverený príslušník Obvodného oddelenia PZ  Žiar nad Hronom uznesením ČVS: ORP-487/OBV-2003 zo dňa 18. 11. 2003 podľa § 160 ods. 1 Tr. por. začal trestné stíhanie a podľa § 163 ods. 1 Tr. por. vzniesol obvinenie za trestný čin podvodu podľa § 250 ods. 1 Tr. zák. č. 140/1961  Zb. účinného do 01. 01. 2006, na tom skutkovom základe, že dňa 25. 10. 2001 ako XXXXX XXXXX 20, uzatvoril zmluvu o budúcej zmluve o poskytnutí agentúrnych služieb s XXXXX, nar. XXXXX kde na základe tejto  zmluvy mala byť XXXXX vyplatená odmena z uzatvorených zmluvných poistení na osobné motorové vozidlá vo výške 10% za každú zmluvu, pričom z celkom uzatvorených 49  zmlúv v hodnote 141.516,- Sk (4.697,47 €) mu do súčasnej doby nebolo úmyselne vyplatených 14.151,- Sk (469,73 €), čím uvedeným konaním spôsobil XXXXX, XXXXX,  škodu vo výške 469,73 €.
	Poverený príslušník Okresného riaditeľstva PZ Žiar nad Hronom, Úradu justičnej a kriminálnej polície  Žiar nad Hronom uznesením ČVS:ORP-193/OSV-ZH-2004 zo dňa 18. 01. 2004 podľa § 173 ods. 1 písm. a) Tr. por. prerušil trestné stíhanie XXXXX XXXXX, za trestný čin podvodu podľa § 250 ods. 1 Tr. zák., nakoľko pre neprítomnosť obvineného nebolo možné vec náležite ukončiť. Dňa 13. 10. 2011 bolo trestné stíhanie uznesením povereného príslušníka Obvodného oddelenia PZ Žiar nad Hronom  ČVS: ORP-1152/ZH-ZH-2011  podľa § 228 ods. 5 Tr. por. spokračované, nakoľko bol  vypátraný pobyt obv. XXXXX
	Podľa § 67 ods. 1 písm. d)  Tr. zák. číslo  140/1961  Zb., účinného do  01. 01. 2006, trestnosť činnu zaniká uplynutím premčacej doby, ktorá je tri roky, ak je horná hranica trestnej sadzby menej ako tri roky. 
	Podľa § 250 ods. 1 Tr. zák. číslo 140/1961 Zb., účinného do  01. 01. 2006, horná hranica trestnej sadzby odňatia slobody pre trestný čin podvodu je dva roky. Z uvedeného vyplýva, že trestnosť vyššie uvedeného trestného činu už zanikla uplynutím trojročnej premlčacej doby dňa 18. 01. 2007. 
	Zároveň som zistila, že z vyšetrovacieho spisu nevyplynuli žiadne skutočnosti uvedené v § 67 ods. 2 Tr. zák. číslo 140/1961 Zb., účinného do  01. 01. 2006, pre ktoré sa určité doby nezapočítavajú do premlčacej doby.  Z odpisu z registra trestov vyplynulo, že v čase plynutia premlčacej doby od 18. 01. 2004 do  18. 01. 2007 neboli zistené ani dôvody na prerušenie premlčania podľa § 67 ods. 3 Tr. zák. číslo 140/1961 Zb., účinného do  01. 01. 2006.
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.  
	Podľa § 9 ods. 1 Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie premlčané. 
	Na základe týchto skutočností som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka